Diari Oficial de la Generalitat Valenciana


Sumari del DOGV 2986, del 07-05-1997 (1997/7345)

ORDRE de 10 de març de 1997, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la zona de concentració parcel·lària de Torrebaja (València).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2986

Data del DOGV
:   07-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7345


Data del document
:   10-03-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 10 de març de 1997, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials de la zona de concentració parcel·lària de Torrebaja (València).   
Mitjançant el Reial Decret 2.641/1978, de 29 de setembre, del Ministeri d'Agricultura, es va declarar d'utilitat pública i execució urgent la concentració parcel·laria de la zona de Torrebaja (València). A fi de donar compliment al que es disposa en l'article 82 de la Llei de Reforma i Desenvolupament Agrari, de 12 de gener de 1973, els Serveis Territorials de la Conselleria d'Agricultura, Pesca i Alimentació de València han redactat i sotmeten a l'aprovació d'aquesta conselleria, el Pla d'Obres i Millores Territorials de la zona esmentada, que es refereix a: nova canalització del riu Ebró, condicionament de la xarxa de camins i séquies, desguassos, i també: magatzem agrícola, ampliació de la xarxa de distribució d'aigua potable i electrificació rural en la zona de l'ermita.  
Examinat aquest pla, aquesta conselleria considera que les obres que s'hi inclouen han estat degudament classificades, conformement es determina en l'article 61 de la Llei de Reforma i Desenvolupament Agrari, i que aquestes obres són convenients perquè, mitjançant la concentració parcel·lària, els agricultors i la producció agrícola de la zona obtinguen els majors beneficis.  
Per això,  
ORDENE  
Article 1  
S'aprova el Pla d'Obres i Millores Territorials de concentració parcel·lària de la zona de Torrebaja (València).  
Article 2  
D'acord amb els articles 62, 65 i 70 de la Llei de Reforma i Desenvolupament Agrari, les obres de: nova canalització del riu Ebró i obres associades; condicionament de camins rurals i séquies i obres annexes; desguassos i sanejament de la zona, queden classificades d'interès general en el grup A de l'article 61 de la llei esmentada, cosa per la qual han de ser totalment subvencionades.  
La resta d'obres incloses en el Pla, com ara les de magatzem agrícola, ampliació de la xarxa de distribució d'aigua potable i electrificació rural en la zona de l'ermita, com també les obres de distribució secundàries en la xarxa de reg, queden classificades, com a obres complementàries per a la zona, en el grup D de l'article mencionat i s'estableix per a ells una subvenció del 40% i una bestreta del 60% restant, reintegrable en un període de 10 anys.  
Les quantitats avançades reportaran un interès del 4% anual, d'acord amb el que es disposa en l'article 74 de la Llei de Reforma i Desenvolupament Agrari.  
Article 3  
La Direcció General de Regadius i Estructures Agràries dictarà les normes adequades per a la millor aplicació de tot el que es disposa en aquesta norma.  
DISPOSICIÓ FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 10 de març de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ